text: Vestkysten? Dyr. Lillebælt: Billig
  11 oktober 2011 kl. 09.43
  Det er nu dyrere at købe sommerhus ved Vesterhavet end ved Lillebælt.
  Sommerhuse ved Vestkysten har relativt stabile priser. Men de østjyske sommerhuse blevet billigere. Det viser nye tal fra boligsiden.dk. 
  Siden november i fjor har udbudspriserne på de vestjyske sommerhuse overhalet sommerhusene på den jyske østkyst. 
  I dag koster de vestjyske sommerhuse således i gennemsnit 19.500 kr. pr. kvm, mens de østjyske ligger på en pris, der er cirka 1.000 kroner lavere. 
  Dermed er priserne i vest omkring 5 pct. højere end i øst, og det er en ny udvikling, viser tal fra boligsiden.dk. 
  - I flere år var udbudspriserne på de østjyske sommerhuse højere end på de vestjyske. Priserne er imidlertid faldet i begge dele af Jylland og i nogenlunde samme takt. Sidste efterår steg udbudspriserne i Vestjylland så pludseligt og ganske markant i løbet en måned til to, hvorpå de lagde sig på et højere niveau end i Østjylland. Siden har de vestjyske udbudspriser ligget ganske stabilt, mens faldet er fortsat i øst, siger Birgit Daetz, kommunikationsdirektør hos Boligsiden.
  Udbuddet af sommerhuse til salg er steget de seneste tre år.
  I øjeblikker er 3.300 huse til salg i Vestjylland og 2.500 i Østjylland.
  